Discussió:Aïda Llauradó Álvarez

message: L'article cita com a única font la fitxa de regidora d'Aïda Llauradó Álvarez que hi ha al web de l'Ajuntament de Badalona. Llauradó exerceix com a alcaldessa accidental i, d'acord amb el calendari previst, ho serà només durant deu dies fins que es faci el Ple de votació del nou alcalde o alcaldessa. En qualsevol cas, si no hi ha altres fonts que recolzin la informació de l'article, hauria d'entrar en procés d'esborrament.--Sorenike (disc.) 22:47, 22 abr 2020 (CEST)
replies: text: Desconec a fons l'esdeveniment de l'assumpte però que sigui alcaldessa accidental equival a ser alcalde de forma nominal? És a dir, ésser escollida en una sessió ordinària de l'ajuntament. Per exemple, veient la Llista d'alcaldes de Badalona trobo que seria més pràctic afegir alcaldessa en funcions, no sé com ho veieu els badalonins. Salutacions!--Docosong (disc.) 23:44, 22 abr 2020 (CEST)
replies: text: : Jo tinc entès que l'alcalde com a tal s'ha d'elegir en sessió municipal. Efectivament Llauradó només és alcaldessa accidental, és a dir, en funcions per absència de l'alcalde titular, en aquest cas a causa de la seva dimissió. Jo diria que de la llista d'alcaldes, els únics que són en funcions són per destitucions per part d'un òrgan superior a l'ajuntament o, en cas de defunció del titular. En tot cas, intentaré consultar-ho per una altra banda, a veure si es pot aclarir això.--Sorenike (disc.) 23:48, 22 abr 2020 (CEST)

text: S'ha enriquit el text i s'ha afegit diverses fonts relatives als resultats obtinguts com a cap de llista a les eleccions municipals, així com quan es converteix en primera tinent d'alcaldia de l'Ajuntament de Badalona i alcaldessa accidental el mateix ajuntament. Sol·licito que es retiri l'amenaça d'esborrament de l'article. Gràcies.--Dani7 (disc.) 00:31, 23 abr 2020 (CEST)
replies: text: : En primer lloc, ací no fem amenaces o sigui doneu-li un cop d'ull a Viquipèdia:Viquietiqueta per no dir Viquipèdia:Conflicte d'interessos. En segon lloc, de les referències que aporteu només una, el Periódico, pot ser considerada font fiable, la resta no parla d'ella de forma significativa i són fonts pròpies, i, per últim, l'ús indiscriminat del CV de l'Ajuntament de Badalona resulta poc seriós. Saber a quina escola d'ESO va anar és enciclopèdic? Salutacions!--Docosong (disc.) 00:57, 23 abr 2020 (CEST)

text: : Hi ha múltiples pàgines de regidors amb càrrecs menys rellevants a l'ajuntament de Badalona que tenen menys referències, dels que es parla de la seva privada per què no hi ha massa més a explicar (exemples:Sonia Egea Pérez o Fàtima Taleb) i dels que hi ha edicions de l'usuari que ha marcat aquest i que no tenen cap problema a ser considerats (de fa anys) articles acceptats aquí. Finalment, he afegit referències apart de la del el Periódico, la vanguardia, betevé i eltotbadalona com a complement al CV del que m'he basat per iniciar la pàgina i la pàgina de la seva candidatura. Salutacions!--Dani7 (disc.) 01:11, 23 abr 2020 (CEST)
replies: text: :: L'argument en:Wikipedia:Other stuff exists no crec que sigui vàlid. Si els articles de Sonia Egea Pérez o Fàtima Taleb tenen problemes o mancances caldrà revisar-los, posar els avisos de millora corresponents, expurgar-los i fins i tot esborrar-los, si s'escau. Ací es construeix una enciclopèdia no una pàgina de currículums gratuïts.--Docosong (disc.) 01:22, 23 abr 2020 (CEST)
replies: text: ::: Fa molta mandra entrar a editar aquí i rebre aquest tracte, però ja sabia que em trobaria això. Hi ha CV de pagament? Salutacions!--Dani7 (disc.) 01:31, 23 abr 2020 (CEST)
replies: text: :::: En cap moment he fet una amenaça. És més, l'esborrament no el decideix una sola persona, sinó que un particular fa la proposta d'esborrament i és la comunitat la que decideix si és adient o no a conservar el dit article. Com diu , les fonts que s'utilitzen a l'article d'Aïda Llauradó no parlen de forma significativa de la biografiada o, directament -com he dit al primer missatge- fa servir el web de l'Ajuntament com a font principal, cosa que no és vàlid perquè ella pertany a la corporació municipal. Dels exemples que comentes, en el cas de Fàtima Taleb, són diverses les referències que parlen directament d'ella, i fins i tot el títol l'esmenta específicament. Un cas molt similar al de Taleb és el de Miguel Jurado Tejada, Oriol Lladó i Esteller o Jaume Vives i Sobrino, ja que diverses fonts secundàries donen prou cobertura com per justificar la presència a la Viquipèdia. El cas de Sonia Egea Pérez, pel que vaig preguntar fa temps, em van dir que el mantenien perquè havia estat diputada al Parlament de Catalunya. En qualsevol cas, si vols altres exemples articles de regidors de l'Ajuntament de Badalona que jo mateix vaig crear i que tenen la plantilla de possible incompliment de criteris d'admissibilitat tens Pere Martínez Carreté, Josep Duran Vázquez o Laia Sabater i Díaz. Fa molt de temps que la tenen posada, però això no treu que puguin ser proposats per a esborrar en algun moment. Com et vaig dir, per experiència pròpia, el fet de fer biografies de regidors entranya aquesta problemàtica, més tenint en compte si el personatge no ha destacat en altres sectors. D'altra banda, i encara que a mi em dol, la premsa local (com el TOT) no acostuma a considerar-se com una font útil, perquè no té prou repercussió.--Sorenike (disc.) 01:34, 23 abr 2020 (CEST)
thread_title:  Admissibilitat